Ministru kabineta noteikumu projekta

**“Grozījums Ministru kabineta 2017. gada 10. oktobra noteikumos Nr. 621 „Noteikumi par augļu un dārzeņu ražotāju organizācijām””**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījums Ministru kabineta 2017. gada 10. oktobra noteikumos Nr. 621 „Noteikumi par augļu un dārzeņu ražotāju organizācijām”” (turpmāk – projekts) sagatavots, lai ieviestu lielāku elastību atbalsta piemērošanai augļu un dārzeņu nozarē Covid-19 ietekmes mazināšanai atbilstoši Eiropas Savienības (turpmāk – ES) tieši piemērojamiem normatīvajiem aktiem.Projekts stāsies spēkā nākamajā dienā pēc tā izsludināšanas Latvijas Republikas oficiālajā izdevumā „Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots atbilstoši Lauksaimniecības un lauku attīstības likuma 5. panta ceturtajai un septītajai daļai un 9. panta trešajai daļai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | ES atbalsta piešķiršanas kārtību nosaka Ministru kabineta 2017. gada 10. oktobra noteikumi Nr. 621 „Noteikumi par augļu un dārzeņu ražotāju organizācijām” (turpmāk – noteikumi Nr.621).2020. gada 4. maijā Eiropas Komisija nāca klajā ar priekšlikumiem ieviest lielāku elastību atbalsta piemērošanai augļu un dārzeņu nozarē Covid-19 ietekmes mazināšanai un 2020. gada 29. jūnijā tika pieņemta Komisijas Deleģētā regula (ES) 2020/884, ar ko, ņemot vērā Covid-19 pandēmiju, attiecībā uz 2020. gadu no Komisijas Deleģētās regulas (ES) 2017/891 atkāpjas attiecībā uz augļu un dārzeņu nozari un no Komisijas Deleģētās regulas (ES) 2016/1149 atkāpjas attiecībā uz vīna nozari (turpmāk – regula 2020/884).Attiecīgā regula pieļauj atkāpes no vairākiem Komisijas 2017. gada 13. marta Deleģētajai regulā (ES) [2017/891](http://eur-lex.europa.eu/eli/reg_del/2017/891/oj/?locale=LV), ar ko Eiropas Parlamenta un Padomes Regulu (ES) Nr. [1308/2013](http://eur-lex.europa.eu/eli/reg/2013/1308/oj/?locale=LV) papildina attiecībā uz augļu un dārzeņu un pārstrādātu augļu un dārzeņu nozari un Eiropas Parlamenta un Padomes Regulu (ES) Nr. [1306/2013](http://eur-lex.europa.eu/eli/reg/2013/1306/oj/?locale=LV) papildina attiecībā uz sodiem, kas piemērojami minētajās nozarēs, un groza Komisijas Īstenošanas regulu (ES) Nr.  [543/2011](http://eur-lex.europa.eu/eli/reg_impl/2011/543/oj/?locale=LV), ietvertajiem noteikumiem attiecībā uz ražotāju organizācijām augļu un dārzeņu nozarē, nodrošinot, lai ražotāju organizācijas nezaudē atzīšanu tādēļ, ka 2020. gadā Covid-19 pandēmijas ietekmē nav izpildītas noteiktas prasības.Tādējādi projekts paredz papildināt noteikumu Nr. 621 noslēguma jautājumus, nosakot, ka 2020. gadā:1) nepiemēro tādu ražotāju organizācijas atzīšanas kritēriju kā pārdotās produkcijas minimālā vērtība;2) paredz atkāpi no noteikumu Nr. 621 13. punktā noteiktā maksimālā balsstiesību apjoma vienam ražotāju organizācijas biedram;3) nepiemēro noteikumu Nr. 621 24. punktā noteikto darbības fonda maksimālo attiecināmo izmaksu apmēru;4) ir iespēja pilnībā vai daļēji apturēt ražotāju organizāciju darbību programmu.Atbilstoši noteikumu Nr. 621 69. punktam Lauku atbalsta dienests ražotāju organizācijas darbības programmas uzraudzības periodā veic pārbaudes saskaņā ar regulas 2017/892 26. un 27. pantu, lai pārliecinātos par to, vai ir ievēroti atzīšanas, atbalsta piešķiršanas vai atbalsta atlikuma piešķiršanas nosacījumi. Savukārt Noteikumu Nr. 621 18. punkts paredz Lauku atbalsts dienestam tiesības piemērot regulas 2017/891 59. pantā noteikto sodu arī par vienam ražotāju organizācijas biedram noteiktā maksimālā balsstiesību apjoma neievērošanu. Ievērojot iepriekšminēto, Lauku atbalsta dienests arī izvērtē to, kad atbilstoši regulas 2020/884 1. panta 1. punktam var pārsniegt attiecīgo maksimālo balsstiesību apjomu. |
| 3. | Projekta izstrādē iesaistītās institūcijas un publiskās personas kapitālsabiedrības | Lauku atbalsta dienests (turpmāk – LAD) |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķgrupa, uz ko attiecināms projekta tiesiskais regulējums, ir augļu un dārzeņu ražotāji un šo ražotāju dibinātās ražotāju organizācijas, kā arī ražotāju organizāciju atbalsta administrēšanā un uzraudzībā iesaistītās valsts pārvaldes iestāde – LAD. |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz administratīvā sloga palielināšanos administrējošām iestādēm.Projekts nemaina tiesības ražotāju organizācijām.Projekts paredz pienākumu tām ražotāju organizācijām, kas izmantos tiesības palielināt noteikumu Nr. 621 13. punktā noteikto maksimālo balsstiesību apjomu vienam ražotāju organizācijas biedram, iesniegt LAD pamatojumu balstiesību apjoma pārsniegšanai.  |
| 3. | Administratīvo izmaksu monetārs novērtējums | Tā kā noteikumu projekts paredz papildu elastība attiecībā uz ražotāju organizāciju darbības programmu īstenošanu, tad gadījumos, kad tiks pārsniegts maksimālais balsstiesību apjoms, neradīsies lielākas izmaksas salīdzinājumā ar spēkā esošo regulējumu. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads\* | 2023.gads\* |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022 gadam | izmaiņas, salīdzinot ar vidēja termiņa budžeta ietvaru 2022 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 821 085 | 0 | 811 897 | 0 | 811 897 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 821 085 | 0 | 811 897 | 0 | 811 897 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 821 085  | 0 | 811 897 | 0 | 811 897 | 0 | 0 |
| 2.1. valsts pamatbudžets | 821 085 | 0 | 811 897 | 0 | 811 897 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši Regulas Nr.1308/2013 34. panta 1. punktam ES atbalsts organizāciju darbības fondam ir vienāds ar organizācijas iemaksām darbības fondā, bet ne lielāks par 50% no darbības fonda faktiskajām izmaksām. Turklāt iepriekšminētās regulas 34. panta 2. punkts paredz, ka ES atbalsta maksimālais apmērs nepārsniedz 4,1% no attiecīgās organizācijas pārdotās produkcijas vērtības. Tā kā ES atbalsts organizāciju darbības fondam nepārsniedz 50%, pašlaik piecu atzīto organizāciju darbības programmās paredzēto ieguldījumu atbalsts 2020. gadā tiks nodrošināts no esošā budžeta līdzekļiem.\* Finansējums 2022. un 2023. gadam norādīts atbilstoši pašlaik apstiprinātajām RO darbības programmām, kā arī ņemot vērā pašreizējo Komisijas priekšlikumu par nosacījumiem Eiropas Parlamenta un Padomes Regulai, ar ko izveido noteikumus par atbalstu stratēģiskajiem plāniem, kuri dalībvalstīm jāizstrādā saskaņā ar kopējo lauksaimniecības politiku (KLP stratēģiskie plāni) un kurus finansē no Eiropas Lauksaimniecības garantiju fonda (ELGF) un no Eiropas Lauksaimniecības fonda lauku attīstībai (ELFLA), un ar ko atceļ Eiropas Parlamenta un Padomes Regulu (ES) Nr. 1305/2013 un Eiropas Parlamenta un Padomes Regulu (ES) Nr. 1307/2013. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav plānotas. |
| 8. Cita informācija | Pasākuma finansējums tiks izmaksāts no Zemkopības ministrijas (turpmāk – ZM) budžeta programmas 64.00.00. „Eiropas Lauksaimniecības garantiju fonda (ELGF) projektu un pasākumu īstenošana” apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)”. 2022.–2023. gada budžeta izdevumi var tikt precizēti, jo finansējuma apmērs RO nākamajā plānošanas periodā var mainīties, ievērojot sarunu rezultātus par nākamā perioda daudzgadu budžeta finanšu ietvaru. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula 2020/884 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | ES tiesību akts, no kura izriet saistības:Regula 2020/884 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 2020/884 1. panta 1. punkts | Noteikumu projekta 107. punkta redakcija | Ieviests pilnībā. | Netiek noteiktas stingrākas prasības. |
| Regulas 2020/884 1. panta 4. punkts | Noteikumu projekta 108. punkta redakcija | Ieviests pilnībā. | Netiek noteiktas stingrākas prasības. |
| Regulas 2020/884 1. panta 5. punkts | Noteikumu projekta 109. punkta redakcija | Ieviests pilnībā. | Netiek noteiktas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav.  |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts publicēts 04.06.2020. ZM tīmekļvietnē sabiedriskai apspriešanai. |
| 2. | Sabiedrības līdzdalība projekta izstrādē  | Pēc publicēšanas ZM tīmekļvietnē ikvienam sabiedrības pārstāvim līdz 18.06.2020.bija iespēja sniegt viedokli, iebildumus un priekšlikumus par sagatavoto noteikumu projektu. |
| 3. | Sabiedrības līdzdalības rezultāti  | Iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Normatīvā akta izpildi nodrošinās LAD. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Projekts neparedz ietekmi uz esošajām valsts pārvaldes funkcijām, ne arī jaunu institūciju izveidi vai pārmaiņas esošajās institūcijās, vai pārmaiņas to cilvēkresursos. |
| 3. | Cita informācija | Nav. |

 Zemkopības ministrs K. Gerhards

Ozola 67027019

inese.ozola@zm.gov.lv